OCENJEVANJE PRI PREDMETU SOCIOLOGIJA

šolsko leto 2022/23

Načrt ocenjevanja znanja pri sociologiji temelji na Pravilniku o ocenjevanju znanja v srednjih šolah, Šolskih pravilih znanja II. gimnazije Maribor in Skupnih izhodiščih preverjanja in ocenjevanja znanja na II. gimnaziji Maribor.

Minimalni standardi znanja predstavljajo stopnjo znanja, spretnosti, veščine ali kakovost dosežka, potrebnega za pozitivno oceno. Določa jih učni načrt sociologije[[1]](#footnote-1).

POSEBNOSTI IN DOPOLNILA PRI SOCIOLOGIJI

Obteženost ocen: vse ocene so enakovredne.

RAZPOREDITEV OCEN

V šolskem letu 2022/23 bodo dijaki 2. letnikov pridobili vsaj 4 ocene, od tega:

* tri ocene s pisnim preverjanjem znanja (testi),
* eno oceno z ustnim preverjanjem znanja oz. s predstavitvijo seminarske naloge.

V šolskem letu 2022/23 bodo dijaki 3. letnikov pridobili vsaj 5 ocen, od tega:

* tri ocene s pisnim preverjanjem znanja (testi),
* eno oceno s filmskim poročilom,
* eno ustno oceno.

V šolskem letu 2022/23 bodo dijaki 4. letnikov pridobili vsaj 5 ocen, od tega:

* tri ocene s pisnim preverjanjem znanja (testi, eseji),
* eno oceno z dnevnikom bralca,
* eno ustno oceno.

USTNO OCENJEVANJE

Dijaki 2. letnikov lahko ustno oceno pridobijo z izdelavo in predstavitvijo seminarske naloge. V paru izberejo temo in v skladu z učiteljevimi priporočili izdelajo SN. Razred oblikuje razpored in posreduje izvod učitelju.

Kriteriji ocenjevanja seminarskih nalog

1. Izdelava seminarske naloge oz. referata (60%)

|  |  |  |
| --- | --- | --- |
| PODROČJE OCENJEVANJA | | OCENJEVALNA LESTVICA |
|  | Urejenost seminarske naloge. | 0-3 |
|  | Jezikovna pravilnost. | 0-3 |
| Slikovni material (oštevilčene slike, tabele z naslovi in legendami). | 0-4 |
| Citiranje literature in dokumentiranje virov. | 0-20 |
| b) Vsebina naloge  (30%) | Ustreznost in natančnost obravnavane teme, poznavanje in razumevanje problema, analiziranje, sinteza in vrednotenje problema, uporabnost v praksi, vključevanje aktualnih vsebin. | 0-30 |

2. Javna predstavitev (40%)

|  |  |
| --- | --- |
| PODROČJE OCENJEVANJA | OCENJEVALNA LESTVICA |
| 1. Govorni nastop (jasno, jedrnato, primerno izražanje v zbornem jeziku; primernost nebesedne komunikacije; suveren, nazoren in domiseln nastop brez branja) | 0-10 |
| 2. Uporaba različnih didaktičnih pripomočkov (e-prosojnice, filmi, delovni listi, plakat) | 0-10 |
| 3. Obvladovanje snovi (obvlada podrobnosti v zvezi z nalogo, pokaže poznavanje in razumevanje predstavljene teme) | 0-20 |

Kriteriji ocenjevanja[[2]](#footnote-2) pri ustnem in pisnem preverjanju znanja

|  |
| --- |
| Nezadostno 1 (neznanje)  Dijak ne pozna ali ne razume temeljnih obravnavanih socioloških pojmov, navaja laična izkustvena in nepopolna dejstva ter informacije. |
| Zadostno 2 (nižja raven reproduktivnega znanja)  Dijak navaja in pojasni temeljne informacije. V minimalnem obsegu zahtevanega in / ali ob podpornih vprašanjih ponovi, navede, našteje, prepozna … Ne zna navesti ustreznih primerov, razložiti snovi s svojimi besedami. |
| Dobro 3 (višja raven reproduktivnega znanja)  Dijak uporablja sociološko terminologijo, opredeli ključne pojme, analizira in povezuje informacije, vendar pomanjkljivo. Ponovi in razume, kar je slišal oz. si zapisal ob razlagi, a zgolj šolski, neustvarjalni primeri. |
| Prav dobro 4 (nižja raven produktivnega znanja)  Dijak jasno opredeljuje in razume sociološke pojme, informacije ustrezno povezuje in argumentira. Uporablja strokovno terminologijo. Opiše, razloži, utemelji s svojimi besedami, ilustrira na originalnem primeru, vendar prisotne občasno manjše pomanjkljivosti. |
| Odlično 5 (višja raven produktivnega znanja):  Dijak jasno in podrobno opredeljuje in pojasnjuje sociološke pojme, navaja originalne primere, informacije ustrezno povezuje med sabo in z vsakdanjim življenjem, jasno in korektno argumentira, analizira in sintetizira, ugotovitve kritično vrednoti. |

Pisno oceno pridobijo dijaki na naslednji način:

2. letniki

Pisne naloge bodo sestavljene tako, da bo dijakova ocena odsevala kriterije ocenjevanja.

Dijaki posamezno pisno nalogo pišejo 40 minut. Naloge so sestavljene iz nalog objektivnega tipa in strukturiranih nalog.

3. letnik in 4. letniki

Pisne naloge bodo sestavljene tako, da bo dijakova ocena odsevala kriterije ocenjevanja.

Dijaki posamezno pisno nalogo pišejo 90 minut. Naloge so sestavljene iz nalog objektivnega tipa, strukturiranih nalog in nalog esejskega tipa.

KREDITNE TOČKE

Kreditne točke pri 70-urnem predmetu sociologija niso obvezne. Vendar bodo dijaki v šolskem letu 2022/23 imeli možnost pridobiti oceno iz KT. Aktivnosti za KT:

* domača naloga (spis),
* kritično analizo medijskih sporočil,
* kritično analizo sociološkega teksta,
* oblikovanje kritičnega oglasa – skupinsko delo,
* izjemno sodelovanje pri pouku.

PONAVLJANJE TESTOV

Dijaki, ki so na pisnem preverjanju znanja ocenjeni negativno ali pa so bili odsotni, oceno popravijo v ponavljalnem roku, in sicer 14 dni po vrnitvi in analizi testa v razredu. Redni in ponavljalni rok nista na izbiro. Možnost popravljanja ene pisne ocene za višanje zaključne ocene je samo na koncu šolskega leta (po zadnjem testu).

IZPITI

Popravni, predmetni in dopolnilni izpiti potekajo v dveh delih, pisni del izpita in ustni zagovor. Obteženost ocen: 50% pisni izpit - 50% ustni zagovor.

Dijak, ki krši pravila ocenjevanja, se oceni z negativno oceno.

ZAKLJUČEVANJE OCEN

Če ima dijak 2. letnika nepopravljeno nezadostno oceno, se mu ocena v primeru x,5 zaključi navzdol. Dijaki pri maturitetni sociologiji morajo imeti vse ocene pozitivne. Dijak je neocenjen, če ni pridobil vseh predvidenih ocen. Opravlja dopolnilni izpit.

Vse naloge v spletni učilnici so obvezne in jih dijaki opravijo do zaključevanja ocen.

Dijaka se oceni z odlično oceno, če sodeluje na razpisu "Mladi za napredek Maribora" ali na natečaju za sociološki esej. Če prejme to oceno, dijaku ni potrebno pridobivati ustne ocene.

Pripravila: Barbara Bedenik

Maribor, september 2022

1. Učni načrt za sociologijo na gimnaziji, str. 18: <http://eportal.mss.edus.si/msswww/programi2018/programi/media/pdf/un_gimnazija/un_sociologija_gimn.pdf>

   <https://dun.zrss.si/#/> [↑](#footnote-ref-1)
2. Izdelano s pomočjo maturitetnega kataloga za sociologijo in vira: Zora Rutar Ilc, Pristopi k poučevanju, preverjanju in ocenjevanju, Ljubljana, ZRSŠ, 2003, str. 145. [↑](#footnote-ref-2)